Държавен вестник, бр. 9, 2010 г., стр. 57

БРОЙ  9	
Д Ъ Р Ж А В Е Н  В Е С Т Н И К 	
СТР.  57  
(3) След съгласуването пробационният слу­
жител се произнася с писмен акт по образец, 
копие от който се връчва на лицето срещу 
подпис и се изпраща на прокурора по местоиз­
пълнение на пробационната мярка за сведение.
Чл. 247. При освобождаване на осъдения 
от задължението да полага подпис за повече 
от 10 дни се прилага процедурата по чл. 246. 
Преписката се изпраща на прокурора за съ­
гласуване. Копие от съгласуваното разрешение 
остава в прокуратурата, а друго се връчва на 
осъденото лице срещу подпис.
Чл. 248. (1) За задължителните периодични 
срещи пробационният служител с участие на 
осъдения изготвя график, като определя дата, 
място, време и тема за провеждането им.
(2) Честотата на планираните срещи се оп­
ределя от пробационния служител в зависимост 
от личностната и общата оценка на осъдения, 
но не по-малко от веднъж на месец.
(3) При изпълнение на пробационната мярка 
задължителни периодични срещи с пробационен 
служител се прилага разпоредбата на чл. 245, 
ал. 7.
(4) Извънредните срещи се провеждат при 
необходимост.
Чл. 249. (1) Изпълнението на пробационната 
мярка ограничения на свободното придвиж­
ване се контролира чрез проверки по план и 
график, изготвени от пробационния служител 
и съгласувани със съответния началник на 
районното управление на Министерството на 
вътрешните работи.
(2) Проверките по ал. 1 се извършват от 
пробационен служител или определено от 
него длъжностно лице, при необходимост с 
участието на представител/и на съответното 
районно управление на Министерството на 
вътрешните работи.
(3) Забраната за посещаване на индиви­
дуализираните в присъдата места, райони и 
заведения се обявява на собствениците или 
длъжностните лица чрез представяне на снимки 
или по друг подходящ начин. За уведомяването 
им се съставя протокол, който се подписва от 
собственика или отговорното длъжностно лице 
със задължение да уведоми пробационния слу­
жител при нарушение на пробационата мярка.
(4) За всяка контролна проверка се изготвя 
докладна записка, а при установени нарушения 
на забраните се съставя и констативен протокол.
(5) Разрешенията за напускане на населеното 
място се дават по реда на чл. 246 и 247.
(6) При необходимост от ползване на спешна 
медицинска помощ в болнично заведение и 
извън настоящия адрес на осъдения пробаци­
онният служител уведомява писмено районния 
прокурор, като изпраща копие от акта, с който 
е разрешил отсъствието.
(7) Времето за лечение, за което има издадено 
разрешение, се зачита за изтърпяване на мяр­
ката ограничаване на свободното придвижване.
Чл. 250. (1) Програмите за обществено въз­
действие се утвърждават от главния директор 
на ГДИН.
(2) Средствата за реализиране на курсове 
за професионална квалификация и програми 
за обществено въздействие се утвърждават от 
министъра на правосъдието по предложение 
на главния директор на ГДИН.
(3) Изборът на изпълнител на курсовете и 
програмите се извършва от областната служ­
ба „Изпълнение на наказанията“ по реда на 
Наредбата за възлагане на малки обществени 
поръчки.
(4) Изпълнители на курсове и програми 
могат да бъдат:
1. училища към местата за лишаване от 
свобода;
2. лицензирани обучаващи фирми;
3. лицензирани неправителствени органи­
зации с предмет на дейност организиране на 
курсове за професионална квалификация или 
програми за обществено въздействие и разпо­
лагащи с необходимите експерти;
4. училища и професионални гимназии;
5. териториални органи на Министерството 
на труда и социалната политика и на Министер­
ството на образованието, младежта и науката;
6. пробационните служби.
(5) Когато реализирането на програми за 
обществено въздействие предполага специали­
зирани знания и умения, могат да се използват 
услугите на центрове за работа с деца от рискови 
групи; центрове за работа с правонарушители 
със зависимости или с психични проблеми; 
центрове за ресоциализация; специализирани 
неправителствени организации; специализирани 
лечебни заведения.
Чл. 251. (1) При изпълнение на пробационна­
та мярка включване в курсове за професионална 
квалификация или програми за обществено 
въздействие пробационният служител взема 
предвид оценката на риска, квалификацията, 
дефицитите в поведението, личностните особе­
ности, степента на образование, необходимостта 
от снижаване на риска от повторно извършване 
на правонарушение и желанието на осъдения.
(2) С осъдените на пробация се реализира 
поне една от утвърдените задължителни про­
грами.
(3) Областните пробационни служби могат 
да провеждат групови и индивидуални програми 
за подпомагане ресоциализацията на осъдени, 
на които не е наложена пробационна мярка 
по чл. 42а, ал. 2, т. 4 от Наказателния кодекс, 
след писмено декларирано желание от тях.
(4) За реализиране на програмите за об­
ществено въздействие могат да се сформират 
специализирани екипи.
(5) В областните пробационни служби могат 
да се прилагат и други програми за групова 
работа, които се утвърждават от главния ди­
ректор на ГДИН.